Azərbaycan Respublikasının İqtisadiyyat Nazirliyi yanında Dövlət Vergi Xidmətinin 02.02.2024-cü il tarixli 2417040100051900 №-li Əmri ilə təsdiq edilmişdir.

**“Cari vergi ödəmələrinin hesablanması haqqında” Arayışın tərtib edilməsi**

**Q A Y D A S I**

**“Cari vergi ödəmələrinin hesablanması haqqında” Arayış (bundan sonra-Arayış)**  Vergi Məcəlləsinin 151-ci maddəsinə və bu Qaydalara əsasən hüquqi şəxslər və fərdi sahibkarlar tərəfindən tərtib və təqdim edilir.

Bələdiyyə mülkiyyətində olan müəssisə və təşkilatlar mənfəət vergisini yerli büdcəyə (bələdiyyə büdcəsinə) ödədikləri üçün onlar tərəfindən dövlət vergi orqanlarına Arayış təqdim edilmir.

Vergi ödəyicisi il ərzində cari vergi ödəmələrinin məbləğini müəyyənləşdirməyin iki mümkün metodundan birini seçməyi haqqında məlumatı hər il aprel ayının 15-dək vergi orqanına verməlidir.

VM-nin 151.1-ci maddəsində nəzərdə tutulan metodda hər ödəmənin məbləği əvvəlki vergi ilində hesablanmış vergi məbləğinin 1/4 hissəsini təşkil edir.

VM-nin 151.2-ci maddəsində nəzərdə tutulan metodda vergi ödəyicisi cari vergi ödəmələrinin məbləğini bu rübdəki vergiyə cəlb olunan gəlirinin (xərclər nəzərə alınmadan) həcmini onun keçən ilin vergiyə cəlb olunan gəlirində (xərclər nəzərə alınmadan) verginin xüsusi çəkisini göstərən əmsala vurmaqla müəyyənləşdirilir..

Vergi ödəyicisi cari vergi ödəmələrinin məbləğini müəyyənləşdirmək üçün Vergi Məcəlləsinin 151.2-ci maddəsində nəzərdə tutulan metodu seçdiyi halda, mənfəətdən və ya gəlirdən hesablanmış cari vergi məbləği barədə Arayışı (cari və ya dəqiqləşdirilmiş) hər rüb başa çatdıqdan sonra 15 gün ərzində vergi orqanına təqdim etməlidir.

Vergi ödəyicisi cari vergi ödəmələrinin məbləğini müəyyənləşdirmək üçün tətbiq etdiyi metod barədə məlumat vermədiyi halda vergi orqanı birinci metodu tətbiq edir və həmin metod vergi ilinin sonunadək dəyişdirilmir.

Cari vergi ödəmələri vergi ili üçün vergi ödəyicisindən tutulan verginin məbləğinə aid edilir.

Əvvəlki vergi ilində fəaliyyəti *və ya vergi tutulan mənfəəti (gəliri)* olmayan və növbəti vergi ilində fəaliyyət göstərən hüquqi şəxslərin və sahibkarlıq fəaliyyətini hüquqi şəxs yaratmadan həyata keçirən fiziki şəxslərin, habelə yeni yaradılmış və fəaliyyət göstərən vergi ödəyicilərinin (bundan sonra - əvvəllər fəaliyyəti v*ə ya vergi tutulan mənfəəti (gəliri)* olmayan vergi ödəyiciləri) cari vergi ödəmələri aşağıda göstərilən qaydada həyata keçirilir:

* mənfəət vergisi və ya gəlir vergisi üzrə cari vergi ödəmələri təqvim ili ərzində rüblər üzrə artan yekunla (əvvəlki illərdə yaranmış zərər məbləğləri vergi tutulan mənfəətdən (gəlirdən) çıxılmaqla) Vergi Məcəlləsi ilə müəyyənləşdirilən müvafiq vergi dərəcələrinə əsasən hesablanır.
* cari vergi ödəmələrinin məbləği mənfəətdən və ya gəlirdən verginin məbləğinin 75 faizindən az olmamalıdır;
* rüb başa çatdıqdan sonra 15 gün ərzində cari vergi ödəmələrini aparmalı və rüb ərzində mənfəətdən və ya gəlirdən hesablanmış cari vergi məbləği barədə Arayışı vergi orqanına təqdim etməlidirlər;
* Sadələşdirilmiş verginin ödəyiciləri mənfəət və ya gəlir vergisi ödəyicisi olduqda cari vergi ödəmələrinin məbləği bu Məcəlləyə uyğun olaraq müəyyən edilir.

Cari vergi ödəmələri Vergi Məcəlləsinin 151.5.3-cü maddəsi ilə müəyyən edilmiş müddətdə ödənilmədikdə, ödəmə müddətindən sonrakı hər bir ötmüş gün üçün əvvəllər fəaliyyəti olmayan vergi ödəyicisindən ödənilməmiş cari vergi ödəmələrinə görə Vergi Məcəlləsinin 59-cu maddəsində nəzərdə tutulmuş qaydada faiz tutulur.

Cari vergi ödəmələri vergi ili üçün əvvəllər fəaliyyəti və ya vergi tutulan mənfəəti (gəliri) olmayan vergi ödəyicisindən tutulan verginin məbləğinə aid edilir.

Cari vergi ödəmələri hesabat ili başa çatdıqdan sonra yenidən haqq-hesab edilir və bu zaman hesablanmış cari vergi məbləği hesabat üzrə vergi məbləğindən çox olduğu halda artıq hesablanmış cari vergi və ona uyğun faiz məbləğləri azaldılır.

Cari vergi ödəmələri Vergi Məcəlləsində nəzərdə tutulan güzəşt və azadolmalar nəzərə alınmaqla hesablanır və hesabat ili başa çatdıqdan sonra yenidən haqq-hesab edilir.

Əvvəllər fəaliyyəti və ya vergi tutulan mənfəəti (gəliri) olmayan vergi ödəyiciləri bu Məcəllənin 16.2-ci və 151.5.3-cü maddələrində nəzərdə tutulmuş müvafiq arayışı təqdim etmədikləri halda, vergi orqanı cari vergi ödəmələrinin məbləğini bu Məcəllənin 67-ci maddəsinə uyğun olaraq vergini əlaqəli məlumatlar əsasında hesablayır və vergi ödəyicisinə müvafiq bildiriş göndərir.

Arayış tərtib edildikdə “+, /, %” və digər bu kimi simvollardan istifadə etməyin, arayışı böyük çap hərflərlə qara və ya göy diyircəkli qələmlə doldurun.

Arayış tərtib edilərkən qaralamalara və düzəlişlərə yol verilmir.

Arayış tərtib edilərkən hər xanada bir rəqəm göstərilməlidir.

**“Qeyd”**dən sonrakı *“Arayışın təqdim edildiyi vergi orqanının adı*” sətrinin xanalarında böyük çap hərfləri ilə hər xanada bir hərf yazmaqla vergi ödəyicisinin qeydiyyatda olduğu vergi orqanının adı göstərilməlidir.

***Misal:***



**Bölmə I.** **Vergi ödəyicisi haqqında ümumi məlumat**

- **1-ci sətrin** “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır;

**Misal:**



*-***2-ci sətrin** “**Vergi ödəyicisinin tam adı**” xanalarında böyük çap hərfləri ilə (hər xanada bir hərflə) vergi ödəyicisinin tam adı yazılır;

**Misal:**



- **3-cü sətirdə** “**İl ərzində seçdiyi metodun növü**” adlı sətirdə Vergi Məcəlləsinin 151.3-cü maddəsinə əsasən vergi ödəyicisi cari vergi ödəmələrinin məbləğini müəyyənləşdirmək üçün bu Məcəllənin 151.2-ci maddəsində nəzərdə tutulan metodu seçdiyi halda və ya Vergi Məcəlləsinin 151.5-ci maddəsinə əsasən əvvəlki vergi ilində fəaliyyəti **və ya vergi tutulan mənfəəti (gəliri)** olmayan və növbəti vergi ilində fəaliyyət göstərən, habelə yeni yaradılmış və fəaliyyət göstərən vergi ödəyicilərinə aid metodu seçərək müvafiq xanadan birində  işarəsi göstərilməlidir.

**Misal:**“Express” MMC cari vergi ödəmələrini Vergi Məcəlləsinin 151.2-ci maddəsinə əsasən hesablayaraq ödənilməsini qərara almışdır. Bu zaman MMC aprel ayının 15-dək cari vergi ödəmələrinin məbləğinin müəyyənləşdirilməsi barədə Vergi Məcəlləsinin 151.2-ci maddəsində nəzərdə tutulan metodu seçməsi haqqında vergi orqanına məlumat verməlidir. Bu halda MMC vergi orqanına “Cari vergi ödəmələrinin hesablanması haqqında” Arayışı təqdim edərək Arayışın “İl ərzində seçdiyi metodun növü” adlı sətrinin VM 151.2 metoduna aid xanasında X işarəsi göstərməlidir.




Əvvəlki vergi ilində fəaliyyəti və ya vergi tutulan mənfəəti (gəliri) olmayan və növbəti vergi ilində fəaliyyət göstərən hüquqi şəxslərin və sahibkarlıq fəaliyyətini hüquqi şəxs yaratmadan həyata keçirən fiziki şəxslərin, habelə yeni yaradılmış və fəaliyyət göstərən vergi ödəyiciləri isə “Cari vergi ödəmələrinin hesablanması haqqında” Arayışı təqdim edərkən Arayışın “İl ərzində seçdiyi metodun növü” adlı sətrinin VM 151.5 metoduna aid xanasında X işarəsi göstərməlidir.

**Misal:**



- **4-cü sətirdə** “**Uçot metodu**” xanalarında müəssisənin vergilərin hesablaması ilə bağlı apardığı vergi uçotu metodundan asılı olaraq müvafiq “kassa metodu” və ya “hesablama metodu” xanalarında “X” işarəsi göstərilməlidir.

**Misal:** Əgər müəssisə tərəfindən aparılan vergi uçotu kassa metodudursa, müvafiq xana aşağıdakı qaydada doldurulur:



**QEYD: VM-nin 130.4-cü maddəsinə əsasən mikro sahibkarlıq subyektləri öz seçimlərindən asılı olaraq, gəlirlərin və xərclərin uçotunu kassa metodu və ya hesablama metodu ilə, kiçik, orta və iri sahibkarlıq subyektləri isə hesablama metodu ilə aparırlar.**

- 5-ci “Sahibkarlıq subyektinin bölgü meyarı” adlı sətirdə Azərbaycan Respublikasının Nazirlər Kabinetinin müəyyən etdiyi bölgü meyarlarına əvvəlki (fəaliyyəti olduğu ilin) ilin yekunlarına uyğun olaraq “Mikro”, “Kiçik”, “Orta” və “İri” xanalarında müvafiq olaraq **“X”** işarəsi qoymaqla vergi ödəyi­ci­si­nin hansı sahibkarlıq subyektinə aid olduğu barədə məlumat verir.



- **6-cı sətirdə** “Vergi dövrü”,  işarəsindən sonrakı altı rəqəmli xanalarda arayışın hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır. Bu sətirdəki qırmızı rən­gli çərçivələrdə ağ rənglə “B” hərfi Arayışın rüblük ol­masını bildirir.

**Misal:** Əgər arayış 2024-cü ilin 1-ci rübü üzrə tərtib edilirsə, bu halda soldan sağa doğru dörd xanada ***il*** aşağıdakı qaydada yazılır:




- **7-ci sətirdə,** “Arayışın növü” adlı sətirdə təqdim olunan arayışın hansı növə aid olmasından asılı olaraq, yəni hesabat rübü üzrə ilk dəfə olaraq tərtib edildikdə “Cari” xanasında, “Cari vergi ödəmələrinin hesablanması haqqında Arayış”ın müvafiq rüb üzrə təqdim etmə müddətinin son günündən (hər rüb başa çatdıqdan sonra 15 gündən gec olmayaraq) gec olmayaraq eyni rüb üzrə dürüstləşmə ilə əlaqədar olaraq “Cari”dən sonra verildiyi halda “Dəqiqləşdirilmiş” xanasında “X” işarəsi qoyulur.



**Bölmə 2 .** **Cari vergi ödəmələrinin hesablanması.**

Arayışın 2-ci bölməsinin “Vergi Məcəlləsinin 151.2-ci maddəsinə əsasən” hissəsində **“Əvvəlki hesabat ilində vergiyə cəlb olunan (xərclər nəzərə alınmadan) gəlir”** sətrinin xanalarında (**“Məbləğ, manatla”** sütununda) keçən ilin vergiyə cəlb olunan(xərclər nəzərə alınmadan) gəlirinin məbləği


**Misal:** ***“Express” MMC-nin 2023-cü il üzrə* vergiyə cəlb olunan (xərclər nəzərə alınmadan)** **156.000,00 *manat olmuşdur.*** Bu halda arayışın  **“Əvvəlki hesabat ilində vergiyə cəlb olunan (xərclər nəzərə alınmadan) gəlir”** sətrinin  xanalarında məbləğ aşağıdakı kimi əks etdirilir.



**-** Arayışın 2-ci bölməsinin “Vergi Məcəlləsinin 151.2-ci maddəsinə əsasən” hissəsində  **“Əvvəlki hesabat ilində hesablanmış mənfəət (gəlir) vergisi”** sətrinin xanalarında (**“Məbləğ, manatla”** sütununda) (hər xanada bir rəqəm göstərməklə) keçən hesabat ilində hesablanmış mənfəət (gəlir) vergisinin məbləği yazılır.

*~~Qeyd: Əvvəlki hesabat ilində “Mikro” sahibkarlıq subyekti olan vergi ödəyiciləri tərəfindən Vergi Məcəlləsinin 102.1.30-cu və 106.1.20-ci maddələrində qeyd edilən güzəşt məbləğindən istifadə etdikləri halda~~* ~~~~***~~“Əvvəlki hesabat ilində hesablanmış mənfəət (gəlir) vergisi”~~*** *~~sətrində vergi məbləği güzəşt məbləği nəzərə alınmadan qeyd edilməlidir. Çünki cari hesabat dövründə vergi ödəyicisinin fəaliyyəti yenidən mikro sahibkarlıq subyekti olduğu təqdirdə cari vergi məbləğinin hesablanması zamanı güzəşt məbləğinin nəzərə alınmasına~~* ~~~~*~~-ci~~* ***~~“Vergi Məcəlləsinin 102.1.30-cu və 106.1.20-ci maddələrinin tələbləri nəzərə alınmaqla cari vergi ödəməsinin həcmi”~~*** *~~sətrində imkan yaradılmışdır. Cari hesabat dövründə digər sahibkarlıq subyektləri olan vergi ödəyicilərinin isə əvvəlki hesabat dövründə tətbiq edilmiş güzəşt məbləğindən istifadə edilməklə cari vergi məbləğinin hesablanması qanunvericilikdə nəzərdə tutulmamışdır.~~*

**Misal:** ***“Express” MMC-nin 2023-cü il üzrə hesablanmış mənfəət (gəlir) vergisinin məbləği* 23.400,00 *manat olmuşdur.*** Bu halda arayışın  **“Əvvəlki hesabat ilində hesablanmış mənfəət (gəlir) vergisi”** sətrinin  xanalarında məbləğ aşağıdakı kimi yazılır.



Arayışın 2-ci bölməsinin “Vergi Məcəlləsinin 151.2-ci maddəsinə əsasən” hissəsində  **“Əvvəlki hesabat ilində mənfəət (gəlir) vergisinin ümumi gəlirdə xüsusi çəkisi”** sətrinin  xanalarında vergi ödəyicisinin əvvəlki hesabat ilində ümumi gəlirdə (gəlirdən çıxılan məbləğlər nəzərə alınmadan) mənfəət vergisinin (/\*100) xüsusi çəkisini göstərən faiz məbləği yazılır.

**Misal:** ***“Express” MMC-nin*** 2023-cü ildə ***ümumi gəliri 156.000,0 manat,*** mənfəət vergisi isə 23.400,0 manat təşkil etmişdir. Bu halda 2023-cü ildə mənfəət (gəlir) vergisinin ümumi gəlirdə xüsusi çəkisi **((23.400,0/156.000,0)\*100) *15,0 %*** olmaqla, arayışın  **“Əvvəlki hesabat ilində mənfəət (gəlir) vergisinin ümumi gəlirdə xüsusi çəkisi”** sətrinin  xanalarında aşağıdakı kimi yazılır.



**-** Arayışın 2-ci bölməsinin “Vergi Məcəlləsinin 151.2-ci maddəsinə əsasən” hissəsində  **“Cari rübdəki vergiyə cəlb olunan (xərclər nəzərə alınmadan) gəlirin həcmi”** sətrinin  xanalarında cari hesabat rübü üzrə vergi ödəyicisinin cari rübdəki vergiyə cəlb olunan (xərclər nəzərə alınmadan) gəlirinin məbləği yazılır.

Məlumat üçün bildirilir ki, bu sətirdə göstərilən gəlirin məbləği hesabat dövrü ərzində online kassa aparatı ilə müəyyən edilən, tərəfinizdən ixrac edilmiş və təqdim edilmiş elektron qaimə-faktura əsasında satılmış mallar (işlər, xidmətlər) barədə Dövlət Vergi Xidmətinin məlumat bazasında olan məbləğdən az əks etdirilməməlidir.

 “Cari rübdə gəlirlər üzrə güzəşt və azadolmaların məbləği” sətrində Cari hesabat dövründə gəlirlər üzrə güzəşt və azadolma hüququ əldə edən vergi ödəyicilərının cari vergi məbləğinin hesablanması zamanı Vergi Məcəlləsində nəzərdə tutulan gəlirlər üzrə güzəşt və azadolmaların məbləği yazılır.

QEYD: *Əvvəlki hesabat dövründə gəlirlər üzrə güzəşt və azadolma tətbiq edilməklə hesablanmış verginin məbləği xüsusi çəki hesablanması zamanı nəzərə alındığı üçün*  *sətiri yalnız cari hesabat dövründə güzəşt və azadolma hüquqi əldə edən vergi ödəyiciləri tərəfindən doldurulmalıdır.*


***“Express” MMC-nin*** 2024-cü ilin 1-cü rübündə vergiyə cəlb olunan gəlirinin məbləği 44.000,0 manat olmuşdur. Bu halda arayışın  **“Cari rübdəki vergiyə cəlb olunan (xərclər nəzərə alınmadan) gəlirin həcmi”** sətrinin  xanalarında məbləğ aşağıdakı kimi yazılır.



**-** Arayışın 2-ci bölməsinin “Vergi Məcəlləsinin 151.2-ci maddəsinə əsasən” hissəsində  **“Cari vergi ödəməsinin həcmi”** sətrinin  xanalarında  **“Cari rübdəki vergiyə cəlb olunan (xərclər nəzərə alınmadan) gəlirin həcmi”** sətrinin  xanalarında göstərilən məbləğin  **“Əvvəlki hesabat ilində mənfəət (gəlir) vergisinin ümumi gəlirdə xüsusi çəkisi”** sətrinin  xanalarında göstərilən əmsala vurmaqla alınan cari vergi məbləği yazılır.

-Arayışın 2-ci bölməsinin “Vergi Məcəlləsinin 151.2-ci maddəsinə əsasən” hissəsində i **“Azaldılmalı vergi məbləği nəzərə alınmaqla ödənilməli cari vergi ödəməsinin həcmi”** sətrində **Mənfəət vergisi** üzrə VM-nin 106.2-ci maddəsinə və 227.1-ci maddələrinə əsasən və Xarici ölkələrdə ödənilmiş və nəzərə alınan mənfəət (gəlir) vergisinin məbləği, **Gəlir vergisi** üzrə VM-nin 152.3-cü maddəsinə və 227.1-ci maddələrinə əsasən və Xarici ölkələrdə ödənilmiş və nəzərə alınan mənfəət (gəlir) vergisinin məbləğlərii nəzərə alınmaqla ödənilməli cari vergi məbləği qeyd edilir.


**Misal:** ***“Express” MMC-nin*** 2024-cü ilin 1-cü rübündə vergiyə cəlb olunan gəlirinin məbləği 44.000,0 manat, 2023-cü ildə mənfəət (gəlir) vergisinin ümumi gəlirdə xüsusi çəkisi isə 15,0 % olmuşdur. Vergi ödəyicisinin 2024-cü ilin 1-ci rübündə Vergi Məcəlləsinin müvafiq maddələri üzrə azaldılmalı vergi məbləği olmamşıdır. Bu halda 2024-cü ilin 1-ci rübü üzrə cari vergi ödəməsinin həcmi ***(44.000,0/100\*15.0)*** **6.600,0** manat olmaqla, Arayışın  **“Cari vergi ödəməsinin həcmi” və** i **“Azaldılmalı vergi məbləği nəzərə alınmaqla ödənilməli cari vergi ödəməsinin həcmi”** sətirlərinin  xanalarında aşağıdakı kimi yazılır.



**-** Arayışın 2-ci bölməsinin “Vergi Məcəlləsinin 151.5-ci maddəsinə əsasən” hissəsində  **“Hesabat ili üzrə artan yekunla gəlirlərin həcmi”** sətrinin  xanalarında vergi ödəyicisinin təqvim ili ərzində rüblər üzrə artan yekunla gəlirlərinin həcmi,  “o cümlədən hesabat ili üzrə artan yekunla güzəşt edilən və azadolunan gəlirin həcmi”  xanalarında vergi ödəyicisinin təqvim ili ərzində rüblər üzrə artan yekunla güzəşt edilən və azadolunan gəlirinin həcmi  “Hesabat ili üzrə artan yekunla xərclərin həcmi” sətrinin  xanalarında təqvim ili ərzində rüblər üzrə artan yekunla xərclərinin həcmi,  “o cümlədən hesabat ili üzrə artan yekunla vergidən azad olunan və ya vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi“ sətrinin  xanalarında təqvim ili ərzində rüblər üzrə artan yekunla vergidən azad olunan və ya vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi yazılır.


**Misal:** 2024-cü ilin yanvar ayında vergi uçotuna dayanaraq gəlir vergisi ödəyicisi olmaq hüququnu seçən fərdi sahibkar **Məmmədov Arif İslam oğlunun** 2024-cü ilin 1-ci rübündə gəliri 30.000,00 manat, xərci 17.300,00 manat, 2-ci rübündə gəliri 26.500,00 manat, xərci 13.550,00 manat, 3-cü rübündə gəliri 32.500,00, xərci 22.000,00 manat olmuşdur. Vergi ödəyicisinin bu hesabat dövrlərində glirlər üzrə azadolma və güzəşt məbləği olmamışdı.

Beləliklə, 2024-cü ilin 3-cü rübü üzrə “Cari vergi ödəmələrinin hesablanması haqqında Arayış” təqdim edən vergi ödəyicisinin bu dövrə görə hesabat ili ərzində rüblər üzrə artan yekunla gəlirinin həcmi (30.000,0 + 26.500,0 + 32.500,0) 89.000,0 manat, gəlirlərinin əldə edilməsi ilə bağlı xərclərinin həcmi isə (17.300,0 + 13.550,0 + 22.000,0) 52.850,0 manat olmuşdur. Bu halda arayışın  **“Hesabat ili üzrə artan yekunla gəlirlərin həcmi” ,** “o cümlədən hesabat ili üzrə artan yekunla güzəşt edilən və azadolunan gəlirin həcmi”, “Hesabat ili üzrə artan yekunla xərclərin həcmi” və ,  “o cümlədən hesabat ili üzrə artan yekunla vergidən azad olunan və ya vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi“ sətirlərinin  və  xanalarında məbləğlər aşağıdakı kimi yazılır.



Arayışın 2-ci bölməsinin “Vergi Məcəlləsinin 151.5-ci maddəsinə əsasən” hissəsində  **“Hesabat ili üzrə artan yekunla vergiyə cəlb olunan mənfəətin (gəlirin) həcmi”** sətrinin  xanalarında təqvim ili ərzində rüblər üzrə artan yekunla vergiyə cəlb olunan mənfəətin (gəlirin) məbləği,  “Hesabat ili üzrə artan yekunla güzəşt edilən və azadolunan mənfəətin (gəlirin) həcmi” sətrinin  xanalarında təqvim ili ərzində rüblər üzrə artan yekunla güzəşt edilən və azadolunan mənfəətin (gəlirin) həcmi yazılır.

**Misal:** 2024-cü ilin yanvar ayında vergi uçotuna dayanaraq gəlir vergisi ödəyicisi olmaq hüququnu seçən və həmin tarixdən investisiya təşviqı sənədi alan fərdi sahibkar **Məmmədov Arif İslam oğlunun** gəlirindəngəlirin əldə edilməsi ilə bağlı xərclərini çıxdıqdan sonravergiyə cəlb olunan gəlirinin məbləği 2024-cü ilin 1-ci rübündə 12.700,0 manat, 2-ci rübündə 12.950,0 manat, 3-cü rübdə 10.500,0 manat olmuşdur. Beləliklə, 2024-cü ilin 3-cü rübü üzrə “Cari vergi ödəmələrinin hesablanması haqqında Arayış” təqdim edən vergi ödəyicisinin bu dövrə görə hesabat ili ərzində rüblər üzrə artan yekunla gəlirindəngəlirin əldə edilməsi ilə bağlı xərclərini çıxdıqdan sonravergiyə cəlb edilən gəlirinin həcmi 36.150,0 manat (12.700,0 + 12.950,0 + 10.500,0) = 36.150,0 (manat)) təşkil edir. Vergi ödəyicisi 2024-cü ilin yanvar ayından investisiya təşviqi sənədi aldığı üçün gəlirinin 50 faizi vergidən azaddır. Bu halda arayışın  **“Hesabat ili üzrə artan yekunla vergiyə cəlb olunan mənfəətin (gəlirin) həcmi” və**  “Hesabat ili üzrə artan yekunla güzəşt edilən və azadolunan mənfəətin (gəlirin) həcmi” sətirlərinin  xanalarında məbləğ aşağıdakı kimi yazılır.




Arayışın 2-ci bölməsinin “Vergi Məcəlləsinin 151.5-ci maddəsinə əsasən” hissəsində  **“Mənfəət (gəlir) üzrə kompensasiya edilməli keçmiş illərin zərəri”** sətri əvvəlki vergi ilində **fəaliyyəti** **və ya** vergi tutulan mənfəəti (gəliri) olmayan vergi ödəyiciləri tərəfindən doldurulur və həmin sətrin  xanalarında əvvəlki vergi ilində mənfəət (gəlir) vergisi bəyannaməsi üzrə **mənfəət (gəlir) üzrə kompensasiya edilməli keçmiş illərin zərəri (Vergi Məcəlləsinin 121.3-cü maddəsi nəzərə alınmaqla)** qeyd edilir.

-Arayışın 2-ci bölməsinin “Vergi Məcəlləsinin 151.5-ci maddəsinə əsasən” hissəsində  **“Cari vergi ödəməsinin həcmi”** sətrinin  xanalarında  **“Hesabat ili üzrə artan yekunla vergiyə cəlb olunan mənfəətin (gəlirin) həcmi”** sətrinin  xanalarında göstərilən vergiyə cəlb olunan mənfəətin (gəlirin) məbləğini qüvvədə olan müvafiq vergi dərəcəsinə vurmaqla alınan cari vergi ödəməsinin məbləği yazılır.

**QEYD:** Əvvəlki vergi ilində vergi tutulan mənfəəti (gəliri) olmayan vergi ödəyiciləri üzrə əgər əvvəlki vergi ilində **mənfəət (gəlir) üzrə kompensasiya edilməli keçmiş illərin zərəri varsa**  **“Hesabat ili üzrə artan yekunla vergiyə cəlb olunan mənfəətin (gəlirin) həcmi” sətrindəki məbləğdən**  **“Mənfəət (gəlir) üzrə kompensasiya edilməli keçmiş illərin zərəri”** sətrindəki məbləğin çıxılması nəticəsində qalan məbləği qüvvədə olan müvafiq vergi dərəcəsinə vurmaqla alınan cari vergi ödəməsinin məbləği yazılır.

Arayışın 2-ci bölməsinin “Vergi Məcəlləsinin 151.5-ci maddəsinə əsasən” hissəsində -ci **“Azaldılmalı vergi məbləği nəzərə alınmaqla ödənilməli cari vergi ödəməsinin həcmi”** sətrində **Mənfəət vergisi** üzrə VM-nin 106.2-ci maddəsinə və 227.1-ci maddələrinə əsasən və Xarici ölkələrdə ödənilmiş və nəzərə alınan mənfəət (gəlir) vergisinin məbləği, **Gəlir vergisi** üzrə VM-nin 152.3-cü maddəsinə və 227.1-ci maddələrinə əsasən və Xarici ölkələrdə ödənilmiş və nəzərə alınan mənfəət (gəlir) vergisinin məbləğlərii nəzərə alınmaqla ödənilməli cari vergi məbləği qeyd edilir.

**Misal:** 2024-cü ilin yanvar ayında vergi uçotuna dayanaraq gəlir vergisi ödəyicisi olmaq hüququnu seçən fərdi sahibkar **Məmmədov Arif İslam oğlunun** 2024-cü ilin 3-cü rübü üzrə “Cari vergi ödəmələrinin hesablanması haqqında Arayış” təqdim edən vergi ödəyicisinin bu dövrə görə hesabat ili ərzində rüblər üzrə artan yekunla gəlirindəngəlirin əldə edilməsi ilə bağlı xərclərini çıxdıqdan və VM-nin 102.1.23-cü maddəsinə əsasən investisiya təşviqi sənədini aldığına görə vergiyə cəlb olunan gəlirinin 50 faizi azaldıldıqdan sonravergiyə cəlb edilən gəlirinin həcmi 18.075,0 manat ((12.700,0 + 12.950,0 + 10.500 = 36.150,0)/2 (manat)) təşkil edir. Bu halda cari vergi ödəməsinin məbləği Vergi Məcəlləsinin 151.5.2-ci maddəsinə uyğun olaraq 2711,25 manatdan az olmamaqla hesablanır ((18.075,0 \* 20%) \* 75% = 2711,25 (manat)) və Arayışın  **“Cari vergi ödəməsinin həcmi” və** -ci **“Azaldılmalı vergi məbləği nəzərə alınmaqla ödənilməli cari vergi ödəməsinin həcmi”** sətirlərinin  xanalarında məbləğ aşağıdakı kimi yazılır.




***QEYD:* Arayışın** **,** **,** **,** **,** **,**  **və** **kodlu sətirlərin cari vergi ödəmələrinin məbləğinin müəyyənləşdirilməsini Vergi Məcəlləsinin 151.2-ci maddəsində nəzərdə tutulan metodunu seçən və hər il aprel ayının 15-dək bu barədə vergi orqanına məlumat verən vergi ödəyiciləri tərəfindən doldurularaq, hər rüb başa çatdıqdan sonra 15 gün ərzində vergi orqanına təqdim edilməlidir.**

**Arayışın** **,****,** **,** **,** **,** **,**  **və**  **sətirlərini isə Vergi Məcəlləsinin 151.5-ci maddəsinə əsasən əvvəlki vergi ilində fəaliyyəti və ya vergi tutulan mənfəəti (gəliri) olmayan və növbəti vergi ilində fəaliyyət göstərən hüquqi şəxslər və sahibkarlıq fəaliyyətini hüquqi şəxs yaratmadan həyata keçirən fiziki şəxslər, habelə yeni yaradılmış və fəaliyyət göstərən, eyni zamanda sadələşdirilmiş verginin ödəyicisi olmaq hüququnu itirən və ya bu hüquqdan imtina edən mənfəət və ya gəlir vergisi ödəyiciləri olan vergi ödəyiciləri tərəfindən doldurularaq, hər rüb başa çatdıqdan sonra 15 gün ərzində vergi orqanına təqdim edirlər.**

- Arayışın *Vergi ödəyicilərinin məsuliyyəti hissəsində -* zolağın aşağı hissəsində sol tərəfdə yuxarıdan aşağı göstərilmiş birinci“***Hüquqi şəxsin rəhbərinin, fərdi sahibkarın****”,* ikinci *“****Baş mühasibin****”,* zolağın aşağı hissəsində sağ tərəfdə yuxarıdan aşağı göstərilmiş birinci *“****Arayışı tərtib edən məsul şəxsin”*** çərçivələrdə vergi ödəyicisinin rəhbərinin, baş mühasibinin və arayışı tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Arayış rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “***Arayışın tərtib edilmə tarixi***”nə dair xanalarda tərtib edilmə tarixi qeyd olunmalıdır.

**Misal:** “***Express***” ***MMC*** 2024-cü ilin 3-cü rübü üçün arayış rəhbər şəxs tərəfindən 12.10.2024-cü il tarixdə imzalanmış və möhürlə təsdiq edilmişdir. Bu halda, “***Arayışın tərtib edilmə tarixi***”nə dair xanalar aşağıdakı kimi yazılır:



- Arayış auditor (agent) tərəfindən tərtib edildiyi halda sağ tərəfdə aşağı küncdə **“*Arayışı auditor (agent) tərtib etdiyi halda onun S.A.A*”** çərçivəsində auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “***Auditorun (agentin) VÖEN*”** xanalarında VÖEN göstərilir və dairənin üzərində auditorun möhürü ilə təsdiqlənir.

- Vergi orqanı tərəfindən ***Arayışın qəbul edilməsi №-si və tarixi*** çərçivəsində daxil olma tarixi və qeydiyyat nömrəsi göstərilir.

- Arayışın qəbul edilməsi №-si və tarixi çərçivəsində aşağıdakı bəyannaməni qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

- Arayışın sağ küncündə göstərilmiş “***Poçt ştempelinin vurulma tarixi***” xanalarında Arayış poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

*-***“Poçt ştempelinin vurulma tarixi”**çərçivəsindən aşağı sağ küncdəki **“Xüsusi otağın ştampı”** çərçivəsində ştamp vurulur.

Arayış vergi ödəyicisi tərəfindən birbaşa təqdim edildikdə poçt ştempelinin vurulma tarixi üzrə xanalar doldurulmur. Arayış internet vasitəsi ilə təqdim edildikdə vergi orqanlarına aid olunan xanalar doldurulmur.

\_\_\_\_\_\_\_\_\_\_\_\_\_\_\_\_\_\_\_